**РАЗДЕЛ III**

**ТЕХНИЧЕСКА СПЕЦИФИКАЦИЯ ЗА ОБЩЕСТВЕНА ПОРЪЧКА С ПРЕДМЕТ:**

**Инженеринг - проектиране, авторски надзор и изпълнение на СМР във връзка с реализацията на Националната програма за енергийна ефективност на многофамилните жилищни сгради на територията на община Русе на обект: Блок “Баба Тонка“, ул. „Лозен планина“ №17, ж.к. „Родина“ – 1, гр. Русе.**

**Община Русе, 2019г.**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Информация за обекта на обществената поръчка и анализ на съществуващото състояние**, съгласно документацията, изготвена по фаза 1 от Националната програма за енергийна ефективност на многофамилните жилищни сгради, а именно - доклад за технически характеристики по чл. 169 от ЗУТ и доклад за енергийно обследване на сградите:  Сградата е построена през 1984 г. По предназначение е жилищна сграда с режим на експлоатация 24 часа в денонощие, седем дни седмично. Представлява постройка на шест нива, с П - образна форма, с изцяло сутеренно ниво и тавански етаж. Посредством фуги е разделена на пет секции с отделни входове („А“, „Б“, „В“, „Г“), като по секция „Д“ са изпълнени вече енергоспестяващи мерки по друг проект. Широчината на фугите е около 7-8 см. Етажните височини са 2.60 м на партера и сутерена и 2.8 м на типовите жилищни етажи. Общата височина на сградата до кота корниз, мерено от средноприлежащото ниво на терена е 16.4 м.  В сутеренното ниво са обособени мазета, коридори и общи помещения (бивши укрития). Партерното ниво се заема от 31 гаража и три общи обслужващи помещения. На останалите четири надземни етажа са ситуирани 40 апартамента с различна големина, фоайета, обслужващи помещения, стълбищни площадки. Подпокривното пространство е използваемо, с обособени в него самостоятелни складови площи. Отделни помещения са преустроени за жилищни нужди, като тенденцията е към увеличаването им.  Постройката е масивна, със стоманобетонни етажни плочи, колони, стълбищни клетки и рамена. Конструкцията на всяка отделна секция представлява безгредова стоманобетонна конструкция, развита на 6 нива и изпълнена по системата „пакетно-повдигани плочи” – ППП. Фундирането на секциите е осъществено посредством два типа фундаменти - армирани и неармирани. Армирани стоманобетонни фундаменти под формата на ивици и плочи са изпълнени под стоманобетонните шайби и стълбищните клетки. Под колоните попадащи в тези фундаменти са развити капители (подколонници). Под останалите колони са изпълнени неармирани стъпални единични бетонови фундаменти. Всички фундаменти са обвързани по контура с бетонови стени, а помежду стоманобетоновите фундаменти на всяка секция с фундаментни греди. Вертикалните елементи на носещата конструкция на секциите са сглобяеми типови стоманобетонни колони с размер на напречното сечение 25/40 см и 25/50 см, монолитно изпълнени стоманобетонни стени, оформящи ядро в зоната около стълбищната клетка, стоманобетонни шайби и бетонни сутеренни стени. Колоните са монтирани между плочите с връзки, съгласно детайли по системата ППП. Стоманобетонните стени около стълбищната клетка са с дебелина 25 см и са изпълнени с пълзящ кофраж. Стоманобетонните шайби са изпълнявани между вече монтираните колони, през оставени отвори в плочите, като е осигурена връзка между съответните им нива. Сутеренните стени по контура на сградата са с дебелина 35 и 40 см и са изпълнени неармирани от монолитен бетон. Междуетажните подови конструкции на всяка секция са изпълнени на място като пакет от безгредови безкапителни стоманобетонни плочи около стълбищната клетка. Повдигането на пакета от плочи се осъществява поетапно с повдигателна инсталация тип В-66, като за целта в плочите и колоните са предвидени съответните технологични отвори за монтиране на повдигателните механизми. Плочите над сутерена, над партера и между типовите етажи са с дебелини съответно – 20 см над сутерена и 18 см над партера и между жилищните етажи. Преградните и ограждащите стени са изпълнени тухлена зидария.  Около 18% от стените са топлоизолирани с различни по характеристики материали. Част от терасите са приобщени към жилищните площи, като бордовете и дограмите им са изпълнение с различни материали. Някои от тях са топлоизолирани.  Покривната конструкция на секциите представлява „студен” плосък покрив с въздушна междина 190 см, изпълнена по същата система от две плочи – таванска плоча и покривна плоча с дебелина съответно 16 см и 18 см. Изпълнена е и малка част – система „топъл“ плосък покрив над стълбищните клетки на всяка секция.  Около 77% от дограмата по фасадите е оригиналната – изпълнена от дървени слепени прозорци и врати, и метални единични витрини. Останалата част е подменена с такава от различни по качество PVC профили със стъклопакети и метални единични витрини (по приобщените тераси).  Всяка секция има по един основен и по един дублиращ срещуположен вход. Всички гаражи и обслужващи помещения имат самостоятелни входове.  Сградата се обитава 24 часа, седем дни седмично, средно от около 130 живущи.   |  |  |  |  |  | | --- | --- | --- | --- | --- | | **Застроена площ** | **Разгъната застроена площ** | **Отопляема площ** | **Отопляем обем бруто** | **Отопляем обем нето** | | m2 | m2 | m2 | m3 | m3 | | 859,70 | 5578,00 | 3773,01 | 16796,00 | 9885,00 | |
| 3. Технически условия за изпълнение на поръчката: |
| Предметът на поръчката включва проектиране, авторски надзор и изпълнение на СМР във връзка с реализацията на Националната програма за енергийна ефективност на многофамилните жилищни сгради на територията на община Русе на обект: Блок “Баба Тонка“, ул. „Лозен планина“ №17, ж.к. „Родина“ – 1, гр. Русе, като обхвата и изискванията към инвестиционния проект са подробно описани в техническата спецификация и приложенията към нея:   1. Доклад от обследване за енергийна ефективност. 2. Технически паспорт:    1. Приложения по част Архитектура;    2. Приложения по част Електро;    3. Приложения част ПБ;    4. Приложения част ОВК;    5. Доклад за резултатите от конструктивно обследване и оценка на състоянието на строеж;    6. Приложения част Конструктивна    7. Приложения част ВиК.   В предметния обхват на възлагане в настоящата обществена поръчка са включени дейностите:  **Дейност №1:** Изготвяне на технически инвестиционен проект по техническо задание, неразделна част от документацията на настоящата поръчка.  **Дейност №2**: Извършване на строителните дейности на обекта, съобразно проекта, издаденото разрешение за строеж и действащите към момента нормативни изисквания.  **Дейност №3:** Осъществяване на авторски надзор по време на строителството.  В тази връзка от определения Изпълнител следва да бъдат осигурени необходимите човешки и технически ресурс (проектантски екип, технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.  **Обектът на строителна интервенция от обхвата на общия обем дейности, подлежащи на изпълнение, е:**  IV-та (четвърта) категория, по смисъла на чл.137, ал.1, т.3, буква „в” и „ж“ от ЗУТ;  I - ва (първа) група строежи, съгласно чл.5, ал.6, т.1.3.2. от Правилника за реда за вписване и водене на централния професионален регистър на строителя (ПРВВЦПРС).  Участникът следва да предвиди в офертата средства за стойност за проектиране, стойност за строителство и осъществяване на авторски надзор. Съгласно изискванията на ЗУТ, Възложителя след като съгласува проекта го внася в деловодството на общината за издаване на разрешение за строеж.  Категорията на обекта изисква строителен надзор, който не е обект на тази обществена поръчка, за която се отнася настоящата техническа спецификация.  По време изпълнение на строителството, изпълнителят е длъжен да спазва всички нормативни изисквания, указания и предписания на надзора, проекта и КСС, а именно:   * След влизане в сила на разрешението за строеж, изпълнителят започва строителството, съобразно изискванията на документацията за обществената поръчка, предоставената от него оферта, с която е избран за изпълнител, договора за изпълнение и нормативните изисквания. * Строителните дейности, предмет на поръчката се свеждат до следните основни дейности, в това число:   + временно строителство;   + демонтажни работи;   + доставка на необходимите материали и оборудване;   + строително – монтажни работи;   + изработване на изпълнителна и екзекутивна документации;   + геодезическо заснемане на кадастрални данни на изградения обект и получаване на удостоверение по чл. 52, ал. 5 от ЗКИР;   + всички дейности по въвеждане на строежа в експлоатация и получаване на разрешение на ползване и/или удостоверение за въвеждане в експлоатация;   + дейности по време на периода за съобщаване на дефекти и гаранционен период на строително – монтажните работи съгласно българското законодателство.   В изпълнение предмета на настоящата обществена поръчка следва да бъдат приложени следните **енергоспестяващи мерки – подробно описани в доклада от обследването за енергийна ефективност, който е част от настоящата обществена поръчка:**  **ЕСМ 1:** Подмяна на съществуващите дървени и метални прозорци с 4 камерни PVC дограма със стъклопакет с коефициент на топлопреминаване 1,40 W/m2K и метални входни врати и витрини с AL стъклопакет с коефициент на топлопреминаване 1,70 W/m2K.  **Описание на мярката:**  1. Мярката включва подмяна на прозорци и врати с обща площ 632,21 m2 с 4 камерна PVC дограма със стъклопакет от нискоемисийно/бяло стъкло с коефициент на топлопреминаване 1,4 W/m2K  2. Мярката включва подмяна на 42 бр. прозорци от таванския етаж с обща площ 47,20 m2 с 4 камерна PVC дограма със стъклопакет от нискоемисийно/бяло стъкло с коефициент на топлопреминаване 1,4 W/m2K  3. Мярката включва подмяна на 28 бр. входни врати и витрини с обща площ 160,29 m2 с AL стъклопакет с прекъснат термомост с коефициент на топлопреминаване 1,7 W/m2K Общата площ на дограмата подлежаща на подмяна е 839,70 m2.  **Важно!**  **Посоченото в описанието на мярката е по данни на обследването за енергийна ефективност. Изпълнителят следва да съгласува остъкляването на балкони/тераси/лоджии и т.н. със собствениците, преди да изготви и предаде инвестиционния проект за съгласуване в Община Русе. Това е ключов момент с цел ускоряване на процеса по приемане на инвестиционния проект от страна на Сдружението на собствениците и предотвратяване на конфликтни моменти.**  **ЕСМ 2:** Топлинно изолиране на външни стени ТИП 1, 2, 5 и ТИП 6 с EPS с дебелина 10 сm., външни стени ТИП 3 и 7 с EPS с дебелина 5 сm., външна стена ТИП 4 с EPS с дебелина 2 сm и външна стена ТИП 8 с EPS с дебелина 6 сm.  **Описание на мярката:**  1. Мярката включва полагане на външна топлоизолация с експандиран пенополистирол (ЕPS) с дебелина 100 mm. и коефициент на топлопроводност λ = 0,035 W/m2K. Тя се отнася за стена тип 1, 2, 5 и 6 с площ 1391,60 m2. Към площта за изолация на стените се добавят конструктивно и 907,00 m2 за довършване на надзида на студеният покрив и 19 m2 от странични бордове на новоостъклени тераси. От площта за изолация на стените (т.е. 2 317,64 m2) се отнемат 93,9 m2 за нови предстоящи остъклявания на тераси. Необходимо е след изолирането на стените и надзидите отвън да се положи и външна минерална мазилка. Общата площ на стените подлежащи на топлинно изолиране с EPS с дебелина 100 mm. е 2 223,7 m2.  2. Мярката включва полагане на външна топлоизолация с експандиран пенополистирол (ЕPS) с дебелина 50 mm. и коефициент на топлопроводност λ = 0,035 W/m2K. Тя се отнася за стена тип 3 и тип 7 с площ 237,17 m2. Необходимо е след изолирането на стените отвън да се положи и външна минерална мазилка.  3. Мярката включва полагане на външна топлоизолация с експандиран пенополистирол (ЕPS) с дебелина 20 mm. и коефициент на топлопроводност λ = 0,035 W/m2K. Тя се отнася за стена тип 4 с площ 34,93 m2. Необходимо е след изолирането на стените отвън да се положи и външна минерална мазилка.  4. Мярката включва полагане на външна топлоизолация с експандиран пенополистирол (ЕPS) с дебелина 60 mm. и коефициент на топлопроводност λ = 0,035 W/m2K. Тя се отнася за стена тип 8 с площ 89,00 m2. Необходимо е след изолирането на стените отвън да се положи и външна минерална мазилка  **Важно!**  **Задължително е извършването на демонтаж и монтаж на климатиците обратно на местата им върху фасадата, както и преместване на конзолите им над топлоизолационната система, за да се гарантира оптималната им и безопасна работа. Избраният изпълнител следва да го включи в проекта си за инженеринг и да го изпълни за сметка на проекта и в никакъв случай за сметка на собствениците.**  **ЕСМ 3:** Топлинно изолиране на покрив ТИП 1 и ТИП 2 над покривната плоча с топлоизолация XPS с дебелина 10 сm.  **Описание на мярката:**  1. Мярката включва полагане на топлоизолация на студен покрив тип 1 и топъл покрив тип 2 с екструдиран полистирен (XPS) с дебелина 100 mm. и коефициент на топлопроводност λ = 0,030 W/m2K над покривната плоча. Общата площ на покрива подлежащ на топлинно изолиране над покривната плоча с екструдиран полистирен (XPS) е 943,66 m2.  **ЕСМ 4:** Топлинно изолиране на под над неотопляем сутерен тип 1 и тип 2 с минерална вата с дебелина 10 сm. и полагане на топлоизолация XPS с дебелина 10 сm. на под тип 3 (еркер)  **Описание на мярката:**  1. Мярката включва полагане на топлоизолация на подовете над неотопляеми сутерени тип 1 и 2 с каширана минерална вата с дебелина δ=10 сm. и коефициент на топлопроводност λ= 0,040 W/m2K. Изолацията ще се положи от долната страна на подовата плоча – (т.е. плочата между отопляемото и неотопляемо помещения). Общата площ на пода подлежащ на топлинно изолиране от към неотопляемото пространство с минерална вата е 859,76 m2.  2. Мярката включва полагане на топлоизолация на пода тип 3 (еркер) с екструдиран полистирен (XPS) с дебелина 10 сm. и коефициент на топлопроводност λ = 0,030 W/m2K. Общата площ на пода еркера е 75,77 m2.  **ЕСМ 5:** Модернизиране на част от Осветителната Уредба, посредством подмяната на старите лампи ЛНЖ само в общите части на сградата (отопляеми и неотопляеми) с нови, по-енергоефективни.  **Описание на мярката:**  Осветителната уредба в сградата е изпълнена с различни по вид и мощност осветителни тела ( луни, пендели, полилеи и др). Настоящата ЕСМ обаче, касае само и единствено онези от тях, които са монтирани и работят в т.нар. „общи части” на блока – при това, както отопляемите такива, така и неотопляемите. Общият брой на осветителните тела в тези зони (т. нар. „общи части”) е 48 бр. Всички те са с лампи от типа ЛНЖ, т.е. тяхната подмяна е повече от наложителна.  **ДОПУСТИМИ ЗА ФИНАНСИРАНЕ МЕРКИ ОТ ТЕХНИЧЕСКИЯ ПАСПОРТ**, **които следва да бъдат изпълнени**  Техническият паспорт на сградата, както и докладите от извършеното обследване на сградата за установяване на техническите характеристики, свързани с изискванията по чл. 169, ал. 1, т. 1-5, ал. 2 и ал. 3 от Закона за устройство на територията (ЗУТ) и изготвяне на технически паспорти съгласно чл. 176а от ЗУТ са **част от настоящата обществена поръчка.**   1. Да се изпълни топлоизолация по ограждащите конструкции (фасадни елементи) с материали и параметри, в съответствие с изискванията на ЗЕЕ и препоръките за енергоспестяващи мерки. Преди монтажа на топлоизолационната система по фасадите, компрометирани и подкожушени дебелослойни мазилки и мозайка е необходимо да се отстранят до основа /тухла, бетон/, почистените участъци обезпрашат и възстановят с подходяща мазилка за получаване на равна и стабилна основа на топлоизолационната система. По същият начин се обработват и участъците с вече опадала мазилка и/или облицовка. Да се предвиди разделянето на топлоизолацията с негорими ивици съгласно нормативната уредба. 2. Да се подмени старата фасадна дървена и метална дограма с нова подходяща дограма и в съответствие с изискванията на ЗЕЕ и ЕСМ. Фугите между каса и стена да се измажат и уплътнят внимателно отговорно. От вън страниците на фасадната дограма се оформят и обработват с топлоизолационна система , а от вътре се измазват с мазилка /или гипсокартон/, и се полага финиш съгласно предназначението на помещенията. 3. Да се изпълни топлоизолация по ограждащите конструкции (покриви) с материали и параметри, в съответствие с изискванията на ЗЕЕ и препоръките за енергоспестяващи мерки. 4. Да се подменят водосточните тръби по терасите с нови, като се осигури подходящото им заустване съгласно проекта по част ВиК. Желателно е да се предвидят мерки против обледеняването на водосточните тръби. 5. Да се ревизира състоянието на вертикалната планировка непосредствено около сградата и на местата със слягания и пропадания да се предвиди уплътнен насип и подмяна на настилката, както възстановяване и изграждане на липсващите тротоари. 6. Да се ремонтират или подменят с нови парапетите по терасите. 7. Да се репарират обрушените плочи и настилки на терасите. 8. Да се изготви инженерно-геоложко проучване и проект за укрепване на земната основа в зоната около секция „Б” с оглед запазване на експлоатационната годност на сградата. 9. Да се направи цялостна ревизия на ВиК мрежата около сградата за установяване на нейната експлоатационна изправност (евентуални нарушения след настъпилата авария) и осигуряването и срещу възникване на нови течове. 10. Да се приложат конструктивни мерки за възстановяване на бетоновото покритие, репариране на армировъчните пръти и защитата им от корозия във всички обрушени зони от стоманобетонните плочи над сутерена и в плочите в зоната на терасите. Това важи за всички секции. 11. Да се приложат мерки за укрепването и възстановяването на стълбите и площадките към входовете, както и на бетоновата настилка към вертикалната планировка. 12. Да се приложат конструктивни мерки за укрепване на парапетите по терасите или същите да се подменят с нови съгласно новото фасадното архитектурно решение. 13. Да се ревизират зоните на пукнатините в етажните подови конструкции и да бъдат приложени подходящи конструктивни мерки за укрепването на конструкцията в тези зони. 14. Необходимо е мълниезащитната инсталация да се изгради на ново, като се ползва специализиран материал за нейното изграждане. Трябва да се възстановят мълниеприемните пръти. Мълниеприемната мрежа да се свърже със заземителите през ревизионни клеми, защитени срещу кражби. 15. Съгласно нормативните документи и стандарти в България е необходимо всички комуникационни и захранващи линии в града да са изпълнени подземно – доставчиците на Интернет, кабелна телевизия, телефони и други да свалят от фасадите на сградата всички висящи кабели и да се присъединят подземно към своите клиенти.   **Важно!**  **Преди изпълнението на каквито и да е довършителни ремонтно-строителни, възстановителни и др. видове работи е необходимо да бъдат изпълнени мерките по конструктивното осигуряване на сградата, описани в Доклада за резултатите от конструктивното обследване и оценка на състоянието на сградата, съответно и мерките, които изготвените инженерно-геоложко проучване и проект за укрепване на земната основа в зоната около секция „Б” предвиждат.**  **1. Проектиране.**  Изготвянето на технически инвестиционен проект да се изпълни по техническо задание, неразделна част от документацията на настоящата поръчка и в съответствие с Доклада от ОЕЕ, ТП и приложенията към него – неразделна част от настоящата обществена поръчка.  Изискванията към инвестиционният проект са посочени в техническото задание, неразделна част от документацията на настоящата поръчка.  Изготвените технически проекти следва да отговарят на изискванията на Наредба № 4 от 21.02.2001 г. за обхвата и съдържанието на инвестиционните проекти, на всички нормативни и поднормативни документи, както и на действащото законодателство.  **2.Изпълнение на СМР.**  Изпълнението на СМР за обновяване за енергийна ефективност се извършва в съответствие с част трета „Строителство” от ЗУТ и започва след издаване на разрешение за строеж от компетентните органи за всеки конкретен обект.  Разрешение за строеж се издава от съответната общинска администрация и при представяне на техническа документация с оценено съответствие.  Участниците в строителството и взаимоотношенията между тях по проекта се определят от изискванията на раздел втори, част трета от ЗУТ и от указанията, дадени в тези указания за изпълнение.  Строителят (физическо или юридическо лице, притежаващо съответната компетентност) изпълнява СМР за обновяване за енергийна ефективност в съответствие с издадените строителни книжа, условията на договора и изискванията на чл. 163 и чл. 163а от ЗУТ.  По време на изпълнението на СМР за обновяване за енергийна ефективност, лицензиран консултант – строителен надзор (чл. 166 от ЗУТ) упражнява строителен надзор в обхвата на договора и съобразно изискванията на чл. 168 от ЗУТ, въз основа на сключен договор.  Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на работния проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.  Поради естеството на проекта и спецификата на дейностите възложителят (Oбщината) е различно лице от собствениците на обекта на интервенция и извършва възлагане на СМР по силата на сключения договор.  Обстоятелствата, свързани със започване, изпълнение и въвеждане в експлоатация (приемане) на СМР за обновяване за енергийна ефективност, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството. Всички образци на документи, които засягат инвестиционния процес, ще се подписват освен от споменатите по-горе участници и от упълномощения представител на Сдружението на собствениците (СС). Възложителят ще се представлява от Общината като реален такъв и СС като собственици на обекта.  Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.  Следва да се съблюдават:   * Общи изисквания към строежите и изисквания към строителните продукти и материали за трайно влагане в строежите * Наредба за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.   С отчитане на горните нормативни изисквания, всички строителни продукти и материали, които се влагат при изпълнението на СМР, трябва да имат оценено съответствие съгласно горепосочената наредба.  Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:   * отделяне на отровни газове; * наличие на опасни частици или газове във въздуха; * излъчване на опасна радиация; * замърсяване или отравяне на водата или почвата; * неправилно отвеждане на отпадъчни води, дим, твърди или течни отпадъци; * наличие на влага в части от строежа или по повърхности във вътрешността на строежа.   **Изисквания към доставка на материалите:**  Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.  На строежа следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.  Всяка доставка се контролира от консултантът, упражняващ строителен надзор на строежа.  Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.  В строежите трябва да бъдат вложени материали, определени в проектите, отговарящи на изискванията в българските и/или европейските стандарти.  Изпълнителят предварително трябва да съгласува с Възложителя всички влагани в строителството материали и др. подобни. Всяка промяна в одобрения проект да бъде съгласувана и приета от Възложителя.  Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:  1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;  2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;  3)*декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.  Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.  Всяка доставка се контролира от консултантът, упражняващ строителен надзор на строежа.  **Други изисквания:**  Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.  Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.  Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя.  **Изисквания относно осигуряване на безопасни и здравословни условия на труд. План за безопасност и здраве:**  По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.  Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.  Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.  **Изисквания относно опазване на околната среда:**  При изпълнение на строителните и монтажните работи Изпълнителят трябва да ограничи своите действия в рамките само на строителната площадка.  След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.  **Системи за проверка и контрол на работите в процеса на тяхното изпълнение:**  Възложителят ще осигури Консултант, който ще упражняване строителен надзор съгласно чл. 166, ал. 1, т.1 от ЗУТ.  Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.  Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.  **Контрол на качеството; Проверки и изпитвания:**  Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.  Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.  Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.  Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.  **Текущ контрол по време на строителния процес:**  Осъществява се от:   * Външен изпълнител за изпълнение на строителен надзор и инвеститорски контрол; * Техническите експерти на общината в качеството ѝ на Възложител ще осъществяват контрол по изпълнение на договорите и проверки на място.   Постоянният контрол върху изпълнението на СМР по време на целия строителен процес от откриване на строителната площадка до предаване на обекта за експлоатация ще се осъществява относно:   * съответствие на изпълняваните на обекта работи по вид и количество с одобрените строителни книжа и КСС; * съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.; * съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове.   При изпълнение на строително-ремонтните работи да се използват материали, отговарящи на БДС и се спазва пълният технологичен ред при извършване на отделните видове работа, съгласно Техническата спецификация. Да се спазва Наредба №2 за минимални изисквания за здравословни и безопасни условия на труд при извършване на СМР.  **3. Авторски надзор.**  Изпълнителят се задължава да упражнява авторски надзор в следните случаи:  а/ Във всички случаи, когато присъствието на проектант на обекта е наложително, след уведомяване от която и да е страна, участничка в строителния процес.  б/ За участие в приемателна комисия на извършените строително - монтажни работи.  Целта на авторския надзор е да се съблюдават процесите на извършване на строителните дейности, да гарантира спазването на параметрите на техническия проект, както и да дава указания по време на изпълнението, както и решения при възникване на непредвидени обстоятелства при реализирането на проектите. Авторският надзор следва да се осъществява по всички части на инвестиционния проект.  Съгласно условията, посочени в договора и в съответствие с изискванията на Закона за устройство на територията и Наредба №3/31.07.2003 год. за съставяне на актове и протоколи по време на строителството, Изпълнителят на настоящата поръчка ще изпълнява следните дейности и задължения, а именно:   * упражнява авторски надзор по смисъла на чл. 162 от Закона за устройство на територията (ЗУТ) и носи отговорност за изпълнение на строежа съобразно одобрените инвестиционни проекти и изискванията по чл. 169, ал. 1 и 2 от ЗУТ; * участва при съставянето на всички изискващи се актове и протоколи по време на строителството; * по искане на Възложителя участва при съставяне на актове и протоколи извън фиксираните в Наредба № 3 от 31.07.2003 г. за съставяне на актове и протоколи по време на строителството; * не разрешава допускането на съществени отклонения от одобрените инвестиционни проекти по време на строителството на строежа, а при необходимост да се спазва разпоредбата на чл. 154, ал. 5 от ЗУТ; * при необходимост да изготви преработка на проекта по чл. 154 от ЗУТ; * осъществява контрол на количествата, качеството и съответствието на изпълняваните строителни и монтажни работи и влаганите материали с договора за изпълнение на строителството, както и други дейности - предмет на договора; * съгласува сертификати и декларации за съответствие на строителните материали, издадени от сертифицирани лаборатории и фирми, във връзка със спазването на синхронизираните европейски стандарти БДС EN; * прави предписания и дава технически решения за точното спазване на проекта и необходимостта от евентуални промени, които се вписват в заповедната книга на строежа и са задължителни за останалите участници в строителството; * осигурява възможност на Възложителя да следи процеса на работа и да съгласува с него предварително всички решения и действия; * съгласува с Възложителя всяко свое решение/предписание/съгласие за извършване на работи, водещи до промяна в количествено-стойностните сметки; * извършва експертни дейности и консултации; * при необходимост изготвя екзекутивната документация на строежа; * участва в работата на приемателна комисия за въвеждане на обекта в експлоатация; * оказва всестранна техническа помощ и консултации за решаване на проблеми, възникнали в процеса на изграждане на обекта; * дава предписания при обстоятелства, които водят до изменения на проекта, допустими по Закона за устройство на територията.   При невъзможност на ИЗПЪЛНИТЕЛЯ да осигури на обекта на посочената в поканата дата проектанта изработил частта от проекта, за която е необходим авторски надзор, ИЗПЪЛНИТЕЛЯТ се задължава да оторизира и осигури друг свой специалист, който да се яви на строителната площадка и извърши необходимия авторския надзор. Изпълнителят, чрез своите експерти, е длъжен да упражнява авторския надзор своевременно и ефективно, като се отзовава на повикванията на Възложителя.  Във връзка с точното спазване на инвестиционните проекти при изпълнението на СМР изпълнителя посредством отделни правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от проектантите - автори на отделни части на технически проект, се гарантира точното изпълнение на проекта, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.  Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством проектантите по отделните части на проекта или упълномощени от тях лица при условие, че упълномощените лица притежават квалификация, съответстваща на заложените в процедурата минимални изисквания.   * Авторският надзор ще бъде упражняван след уведомяване от която и да е страна, участничка в строителния процес във всички случаи, когато присъствието на проектант на обекта е наложително. * Присъствие при съставяне на и подписване на задължителните протоколи и актове по време на строителството и в случаите на установяване на точно изпълнение на проекта, заверки при покана от страна на Възложителя и др.; * Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството; * Изработване и съгласуване на промени в проектната документация при необходимост по искане на Възложителя и/или по предложение на строителния надзор и др.; * Заверка на екзекутивната документация за строежа след изпълнение на обектите.   **ЗАДАНИЕ ЗА ПРОЕКТИРАНЕ**  Проектирането да се извърши във фаза технически проект.  Инвестиционният проект да се представи в обхват и съдържание, съгласно Наредба №4 от 21.05.2001г. за обхвата и съдържанието на инвестиционните проекти, както следва:   1. **Част Архитектура**   Да се извърши проектиране на посочените в Техническата спецификация мерки при спазване на предписанията в Доклада от обследване за ЕЕ и Техническия паспорт и приложенията към него.  Проектирането да се извърши при спазване на разработените и утвърдени от Министерство на регионалното развитие и благоустройството Методически указания за изпълнение на Националната програма за енергийна ефективност на многофамилни жилищни сгради.   1. **Част Конструктивна**   Част конструктивна да се разработи в съответствие с част архитектура и предписаните допустими за финансиране мерки в ТП и приложенията към него.  Проектната документация да съдържа: обяснителна записка/конструктивно становище с описание на характерни елементи и детайли на конструкцията и данни за техническите характеристики  на използваните материали; статически изчисления по приетите схеми за конструктивните елементи; чертежи, изработени с подробност и конкретност, които следва да осигурят изпълнението на СМР; количествена сметка.  Проектирането да се извърши съгласно Наредба №РД-02-20-19 от 29.12.2011г. за проектиране на строителните конструкции на строежите чрез прилагане на европейската система за проектиране на строителни конструкции.   1. **Част Ел**   Да се проектира част Ел в съответствие с предписаните и в Доклада от обследване за ЕЕ и ТП и приложенията към него допустими за финансиране мерки:   * Мълниезащитна инсталация; * Мълниеприемните пръти; * Мълниеприемната мрежа; * Осветителната уредба;  1. **Част ВиК**   Да се разработи в съответствие с част „Архитектура”. Проектът по част „ВиК” да се изготви съгласно изискванията на Наредба №4 от 21.05.2001г. за обхвата и съдържанието на инвестиционните проекти и Наредба №4 от 17. 06. 2005г. за проектиране, изграждане и експлоатация на сградни водопроводни и канализационни инсталации:   * цялостна ревизия на ВиК мрежата около сградата за установяване на нейната експлоатационна изправност; * водосточните тръби по терасите; като се осигури подходящото им заустване съгласно проекта по част ВиК. * мерки против обледеняването на водосточните тръби.  1. **Част ОВК**   Да се разработи в съответствие с част архитектура.  Да се спазват изискванията на Наредба № Iз-1971 от 29.10.2009г. за строително-технически правила и норми за осигуряване на безопасност при пожар.   1. **Част ЕЕ**   Да се разработи в съответствие с част архитектура и съгласно изискванията на Наредба № 7 от 2004 г. за енергийна ефективност на сгради и предписаното в Доклада за ОЕЕ и ТП и приложенията към него.   1. **Част Геодезия**   Да се изработят проект за вертикална планировка, която да даде решение на повърхностното отвеждане на дъждовните води и трасировъчен план с проектни координати на характерни точки. Проектът да се разработи върху извадка от кадастрална карта с нанесена регулация.  Чертежите на част „геодезическа“ на техническия проект да включват: чертежи за вертикално планиране, изработени върху кадастрална основа от геодезическото заснемане, с височинно обвързване на сградите, съоръженията и обектите на техническата инфраструктура, с означения на теренни и проектни коти; трасировъчен план с подробен координатен регистър, разработен в съответствие с нормативните актове и инструкциите по геодезия и в степен на подробност, необходима за трасирането на обекта, картограма на земните маси и др. при необходимост. Чертежите да се представят в мащаба на основния план.  Да се ревизира състоянието на вертикалната планировка непосредствено около сградата и на местата със слягания и пропадания да се предвиди уплътнен насип и подмяна на настилката, както възстановяване и изграждане на липсващите тротоари.   1. **Част Геология**   **Да се изпълни в съответствие с част Конструктивна, част Геодезия, част ВиК и предписаното в ТП и приложенията към него.**  Да се изготви инженерно-геоложко проучване и проект за укрепване на земната основа в зоната около секция „Б” с оглед запазване на експлоатационната годност на сградата.   1. **Част ПБЗ**   Мероприятията по част „ПБЗ“ да са разработени в съответствие с изискванията на действащите нормативни документи.   1. **Част Пожарна безопасност**   Да се изготви в обхват и съдържание, определени съгласно приложение №3 от Наредба № Iз-1971 от 29.10.2009г. за строително-технически правила и норми за осигуряване на безопасност при пожар.  В част „Пожарна безопасност“ да се включват пасивните и активните мерки за защита и приетите технически решения за осигуряване на пожаробезопасната експлоатация на обекта.  При разработване на частта пожарна безопасност, освен Наредбата се спазва и останалата нормативна база, която има отношение към строежите.   1. **Част ПУСО**   Мероприятията по част ПУСО да са разработени в съответствие с изискванията на действащите нормативни документи, в частност Наредба за управление на строителните отпадъци и за влагане на рециклирани строителни материали.   1. **Част Сметна документация**   По всички части на проекта да се изготвят подробни количествени сметки и спецификации, за всички видове строително-монтажни и ремонти работи – включително демонтажни работи.  Да се изработи обобщена – по всички части подробна количествена сметка, количествено-стойностна сметка с анализи за единичните цени за всички видове СМР към нея, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти.  **Общи изисквания:**  Да се изготвят съответните обяснителни записки и подробни таблици, схеми/чертежи по всички части на проекта в обхват и съдържание, съответстващо на спецификата на проекта и съгласно действащата нормативна уредба. Разработките да се представят в обхват и степен на подробност, достатъчни за изпълнение. В техническата документация да се предписват само качествени материали, заложени в техническите спецификации и отговарящи на действащите към момента в РБ стандарти – български – БДС и въведения като български, съответен европейски стандарт – БДС EN.  Проектите по всички части, включително обяснителните записки и количествено-стойностните сметки, да се представят в 4 екземпляра на хартиен носител, 1 бр. електронен носител, съдържащ сканирано копие на съдържанието на ИТП по проектни части и съответните файлове в съответния графичен формат за чертежите и във формат \*.doc и \*.xls за текстовите документи. Всички чертежи по част геодезия да се представят в графичен и в цифров вид във формата, утвърден за обмен на кадастрални данни съгласно Заповед №300-56/04.05.2004г. /CAD4/ на Изпълнителния директор на АГКК или друг универсален графичен формат.  Да се извърши съгласуване с компетентните инстанции и експлоатационните дружества – РИОСВ, „Електроразпределение север“ АД, ВиК ООД, Газоснабдяване … и др.  Настоящото техническо задание посочва минималните изисквания към проекта, като проектантът не следва да се ограничава до тези изисквания. |